Trailer Filem Animasi DC “Injustice” Telah Dilancarkan
IGN telah kongsikan trailer eksklusif filem animasi DC yang akan datang, Injustice. Apa yang menariknya, trailer tersebut mendedahkan bahawa filem ini dinilai ‘R’, rating yang lebih tinggi berbanding permainan videonya yang bertaraf ‘T’ (rating untuk pemain video berumur 13 tahun dan keatas). Injustice berdasarkan permainan video tempur popular tahun 2013, Injustice: Gods Among Us yang dibangunkan oleh NetherRealm Studios. Populariti permainan video tersebut telah mewujudkan siri buku komiknya sendiri.  Matt Peters (Justice League Dark: Apokolips War) mengarahkan filem animasi DC ini dengan Ernie Altbacker (Batman: Hush, Justice League: Action) sebagai penulis lakon layar. Filem animasi terbaru itu akan hadir dalam versi digital dan fizikal (melalui 4K Ultra HD dan format Blu-ray) pada 19 Oktober 2021.